ओल्ड हाउसिंग बोर्ड सड़क की मरम्मत कराने की मांग
रोहतक | शिवाजीकालोनी चौक से भगवती चौक तक पुराना हाउसिंग बोर्ड की तरफ से आने वाली सड़क में जगह-जगह गड्ढे बन गए हैं। आने-जाने वालों को परेशानी का सामना करना पड़ रहा है। जिससे हर वक्त दुर्घटना की आशंका बनी रहती है। ओल्ड हाउसिंग बोर्ड कालोनी के प्रधान मनोहर लाल बधवा, वेद प्रकाश बहल, रोशन लाल जैन, संजीव अग्रवाल, मंगल दास, आशु खुराना, रमन बख्शी एवं दिलीप शर्मा ने बताया कि हाउसिंग बोर्ड में 305 घर हैं, जिन्हें सर्वाधिक परेशानी का सामना करना पड़ रहा है। संबंधित विभाग के अधिकारियों को बार बार शिकायत दी जा चुकी है, फिर भी सड़क की मरम्मत नहीं की गई। उन्होंने सहकारिता मंत्री मनीष ग्रोवर से सड़क बनवाने की मांग की है।
hin_Deva hin_Deva